# Sastamalan kaupungin koulujen ja Sastamalan seurakunnan yhteistyösopimus

## Sopimuksen tarkoitus

Tällä sopimuksella sovitaan sellaisesta yhteistyöstä, jonka tarkoituksena on edistää pitkäjänteisesti arvo- ja eettistä kasvatusta perusopetuksessa. Tässä sopimuksessa on kuvattu kaupungin ja seurakunnan välisen yhteistyön muodot ja käytännöt perusopetuksen osalta. Yhteistyön perustana ovat Perusopetuksen opetussuunnitelman perusteet (2014) ja Suomen evankelis-luterilaisen kirkon kasvatuksen linjaus (2015).

## Yhteistyön tavoitteet

Yhteistyösopimuksen tavoite on, että yhteistyötä tehtäisiin yhdessä sovitun toimintasuunnitelman mukaisesti. Seurakunnan tekemän työn tavoitteena on yhdessä sivistystoimen kanssa edistää ja kehittää sellaisia toimintatapoja, jotka tukevat lasten ja nuorten sekä henkilökunnan hyvinvointia, vahvistavat yhteisöllisyyttä sekä tukevat koulun uskonnonopetusta ja esiopetuksen sekä varhaiskasvatuksen katsomuskasvatusta paikallisen opetus-, esiopetus- ja varhaiskasvatussuunnitelman mukaisesti.

## Yhteistyön muodot

Yhteistyö on eritelty neljään kategoriaan:

### Yleissivistävä opetus/ opetussuunnitelman mukainen opetus

Ensimmäiseen kategoriaan kuuluvat yhteistyömuodot ovat uskonnollisesti ja katsomuksellisesti sitoutumattomia eivätkä sisällä uskonnon harjoittamista. Niiden sisältö sovitaan tapauskohtaisesti. Esimerkiksi seurakunnan työntekijä voi olla kertomassa omasta ammatistaan muiden ammatinharjoittajien tavoin tai seurakunnan työntekijä voi olla kutsuttuna mukaan uskonnon tunnille.

Oppituntivierailut

Seurakunta tukee koulun uskonnonopetusta mahdollisuuksien mukaan mm. kouluvierailuilla: esim. 1-luokalla tutustuminen kotiseurakuntaan,  2-luokalla tutustuminen kotikirkkoon, 3-luokalla  hengelliset laulut ja virret, 4-luokalla seurakunnan työntekijä vierailee (elämän ja – kuoleman kysymykset),  5-luokalla lähetystyöhön/ kansainvälisyyskasvatukseen liittyvä vierailu tai näyttely

6-luokalla, kirkolliset toimitukset ja sakramentit: Srk:n edustaja voi tulla esittelemään mahdollisuuksia henkilökuntakokouksessa.

Camera Obscura – arvokasvatusprojekti

Camera obscura -toimintamallli tarjoaa tukea 12–17-vuotiaiden nuorten hyvinvoinnille ja kasvulle. Samalla toimintamalli tuo yhteen paikkakunnan kouluhenkilöstön ja nuorisoalan toimijat. Toimintamalli perustuu kokemukselliseen oppimiseen, jonka näkyvin ilmentymä on mielikuvaseikkailurakennelma.

### Koulun perinteiset juhlat

Toisen kategorian yhteistyömuodot liittyvät kouluvuoden taitekohtiin, kuten jouluun ja kevääseen. Seurakunnan edustaja voi olla mukana tuomassa tervehdyksen, jakamassa stipendin tai osallistumassa kutsuttuna vieraana juhlaan. Tilaisuudet eivät sisällä uskonnonharjoittamista, mutta niissä voidaan laulaa opetushallituksen ohjeen mukaan yksittäisiä suomalaiseen kulttuuriperimään kuuluvia virsiä.

Stipendien jako

Seurakunnan työntekijä voi olla sovittaessa jakamassa seurakunnan stipendiä.

Seurakunnan tervehdys koulun juhlassa

Seurakunnan työntekijä voi olla sovittaessa pitämässä puhetta koulun juhlassa

### Uskonnolliset tilaisuudet

Kolmannen kategorian yhteistyö on uskonnonharjoittamista positiivisen uskonnonvapauden nojalla. Se tarvitsee suostumuksen kodeilta ja vaihtoehtoista toimintaa oppilaille, jotka eivät osallistu. Näissä tilaisuuksissa korostuu ajoissa tiedottaminen.

Koulukirkot

Sastamalan seurakunta tarjoaa kouluille koulujumalanpalveluksia esimerkiksi jouluun ja kevääseen. Nämä koulukirkot sovitaan koulujen kanssa erikseen.

Aamunavaukset salissa ja keskusradiossa

 Sastamalan seurakunta järjestää kouluilla aamunavauksia saleissa ja keskusradioissa.

Adventtihartaudet

 Sastamalan seurakunta tarjoaa kouluille adventtihartauksia. Nämä hartaudet sovitaan koulujen kanssa erikseen.

### Kasvun ja hyvinvoinnin tuki

Neljännen kategorian toiminta on myös uskonnollisesti sitoutumatonta. Sen tavoite on tukea koulun oppilaita, opettajia ja henkilöstöä koulutyön arjessa. Seurakunnan työntekijä tuo oman ammattitaitonsa ja oppilaiden tuntemuksensa koulun arkeen.

Koulujen ryhmäytykset

 Sastamalan seurakunta tarjoaa tiloja ja toimintaa koulujen ryhmäytyksiin.

Otamuspäivät

 Sastamalan seurakunnalla on oma pisteensä Otamuspäivissä.

Leirikoulut seurakunnan leirikeskuksissa

Sastamalan seurakunta tarjoaa kouluille leirikoulupäiviä Houhajärven leirikeskuksessa keväisin.

Koulupäivystys ja välituntitoiminta

Seurakunnan työntekijä on mukana koulupäivystyksissä ja välituntitoiminnassa erikseen sovituilla kouluilla.

Rippikouluinfot

Seurakunnan työntekijä esittelee rippikouluja 8-luokkalaisille. Toiminta on yleissivistävää ja sopii kaikille, jotka haluavat siitä kuulla.

Kerhot ja kerhoesiteet

Seurakunta järjestää useita alakoululaisten kerhoja. Esimerkkinä tästä ovat askartelukerhot ja kokkikerhot. Osa kerhoista pidetään koulujen tiloissa. Esitteitä kerhoista jaetaan kouluissa syksyllä ja keväällä niille oppilaille, jotka sen haluavat.

Tuki kriisitilanteissa

 Seurakunta tukee kouluja kriisitilanteissa. Tuesta sovitaan tapauskohtaisesti.

Muut yhteistyön muodot

Tämän lisäksi voidaan koulukohtaisesti sopia erilaisista yhteistyön muodoista, kun ideoita uusiin yhteistyön muotoihin tulee.

## Sopimuksen päivittäminen ja käyttö

Kopiot sopimukset ovat sopijaosapuolilla ja se on luettavissa myös seurakunnan nettisivuilla [www.sastamalanseurakunta.fi](http://www.sastamalanseurakunta.fi) kouluyhteistyöstä puhuttaessa.

## Yhteyshenkilöt

**Sastamalan kaupunki:**

Opetuspäällikkö Kati Heikkilä

Koulujen rehtorit ja koulujohtajat

**Sastamalan seurakunta:**

Johtava kasvatuksen ohjaaja Teemu Kallio

Kirkkoherra

Nuorisotyönohjaajat